CELEX: 32009R1100
Language: mt
Date: 2009-11-17 00:00:00
Title: Regolament tal-Kunsill (KE) Nru 1100/2009 tas- 17 ta’ Novembru 2009 li jimplimenta l-Artikolu 7(2) tar-Regolament (KE) 423/2007 dwar miżuri restrittivi kontra l-Iran u li jħassar id-Deċiżjoni 2008/475/KE

18.11.2009   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 303/31
            
         REGOLAMENT TAL-KUNSILL (KE) Nru 1100/2009
   tas-17 ta’ Novembru 2009
   li jimplimenta l-Artikolu 7(2) tar-Regolament (KE) 423/2007 dwar miżuri restrittivi kontra l-Iran u li jħassar id-Deċiżjoni 2008/475/KE
   IL-KUNSILL TAL-UNJONI EWROPEA,
   Wara li kkunsidra t-Trattat li jistabbilixxi l-Komunità Ewropea,
   Waqt li kkunsidra r-Regolament tal-Kunsill (KE) Nru 423/2007 (1), u b’mod partikolari l-Artikolu 15(2) tiegħu,
   Billi:
   
               (1)
            
            
               Fid-19 ta’ April 2007, il-Kunsill adotta r-Regolament (KE) Nru 423/2007 dwar miżuri restrittivi kontra l-Iran. L-Artikolu 15(2) ta’ dak ir-Regolament jipprevedi li l-Kunsill għandu jistabbilixxi, jirrevedi u jemenda l-lista ta’ persuni, entitajiet u korpi msemmija fl-Artikolu 7(2) ta’ dak ir-Regolament.
            
         
               (2)
            
            
               Fit-23 ta’ Ġunju 2008, il-Kunsill stabbilixxa l-lista ta’ persuni, entitajiet u korpi, kif imniżżel fl-Anness V, li għalih japplika l-Artikolu 7(2) tar-Regolament (KE) Nru 423/2007. Skont l-Artikolu 15(3) ta’ dak ir-Regolament, il-Kunsill iddikjara raġunijiet individwali u speċifiċi għad-deċiżjonijiet meħuda skont l-Artikolu 15(2) u għarraf lill-persuni, entitajiet u korpi kkonċernati bihom.
            
         
               (3)
            
            
               Skont l-Artikolu 15(2) tar-Regolament (KE) Nru 423/2007, il-Kunsill wettaq reviżjoni sħiħa tal-lista ta’ persuni, entitajiet u korpi msemmija fl-Artikolu 7(2) ta’ dak ir-Regolament. Meta għamel dan, huwa ħa kont tal-osservazzjonijiet ippreżentati lill-Kunsill minn dawk ikkonċernati.
            
         
               (4)
            
            
               Il-Kunsill ikkonkluda li l-persuni, l-entitajiet u l-korpi elenkati fl-Anness V għar-Regolament (KE) Nru 423/2007 għandhom jibqgħu soġġetti għall-miżuri restrittivi speċifiċi previsti fih.
            
         
               (5)
            
            
               Il-lista ta’ persuni u entitajiet għandha tiġi emendata sabiex jittieħed kont tal-bidliet fil-Gvern u fl-amministrazzjoni fl-Iran, kif ukoll fis-sitwazzjoni tal-individwi u l-entitajiet ikkonċernati.
            
         
               (6)
            
            
               Il-lista tal-persuni, l-entitajiet u l-korpi msemmija fl-Artikolu 7(2) tar-Regolament (KE) Nru 423/2007 għandha għalhekk tiġi aġġornata kif meħtieġ.
            
         
               (7)
            
            
               Dan ir-Regolament jissostitwixxi d-Deċiżjoni tal-Kunsill 2008/475/KE tat-23 ta’ Ġunju 2008 li timplimenta l-Artikolu 7(2) tar-Regolament (KE) Nru 423/2007 dwar miżuri restrittivi kontra l-Iran. (2) Għalhekk, dik id-Deċiżjoni għandha titħassar,
            
         ADOTTA DAN IR-REGOLAMENT:
   Artikolu 1
   L-Anness V għar-Regolament (KE) Nru 423/2007 għandu jiġi sostitwit bit-test imniżżel fl-Anness għal dan ir-Regolament.
   Artikolu 2
   Id-Deċiżjoni 2008/475/KE hija b’dan imħassra.
   Artikolu 3
   Dan ir-Regolament għandu jidħol fis-seħħ fid-data tal-pubblikazzjoni tiegħu f’Il-Ġurnal Uffiċjali tal-Unjoni Ewropea.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, is-17 ta’ Novembru 2009.
      
         
            Għall-Kunsill
         
         
            Il-President
         
         C. BILDT
      
   
   
      (1)  ĠU L 103, 20.4.2007, p. 1.
   
      (2)  ĠU L 163, 24.6.2008, p. 29.
   
      ANNESS
      
         
            “ANNESS V
            
               Lista ta’ persuni, entitajiet u korpi msemmija fl-Artikolu 7(2)
            
            A.   Persuni fiżiċi
            
            
                         
                     
                     
                        Isem
                     
                     
                        Informazzjoni identifikattiva
                     
                     
                        Raġunijiet
                     
                     
                        Data tal-elenkar
                     
                  
                        1.
                     
                     
                        Reza AGHAZADEH
                     
                     
                        DtT: 15/03/1949 Numru tal-Passaport: S4409483 validu 26/04/2000 – 27/04/2010 Maħruġ: Tehran, Numru tal-passaport diplomatiku: D9001950, maħruġ fit-22/01/2008 validu sal-21/01/2013; Post tat-twelid: Khoy
                     
                     
                        Ex Kap tal-Atomic Energy Organisation of Iran (AEOI). L-AEOI tissorvelja l-programm nukleari tal-Iran u hija indikata taħt l-UNSCR 1737 (2006).
                     
                     
                        24.4.2007
                     
                  
                        2.
                     
                     
                        Brigadier-Ġenerali tal-IRGC Javad DARVISH-VAND
                     
                     
                         
                     
                     
                        MODAFL, Deputat għall-Ispezzjoni. Responsabbli għall-faċilitajiet u l-installazzjonijiet kollha ta' MODAFL
                     
                     
                        24.6.2008
                     
                  
                        3.
                     
                     
                        Brigadier-Ġenerali tal-IRGC Seyyed Mahdi FARAHI
                     
                     
                         
                     
                     
                        Direttur Maniġerjali tad-Defence Industries Organisation (DIO) li hija indikata fl-UNSCR 1737 (2006)
                     
                     
                        24.6.2008
                     
                  
                        4.
                     
                     
                        Dr Hoseyn (Hossein) FAQIHIAN
                     
                     
                        Indirizz tal-NFPC: AEOI-NFPD, Kaxxa Postali: 11365-8486, Tehran/Iran
                     
                     
                        Deputat u Direttur-Ġenerali tal-Nuclear Fuel Production and Procurement Company (NFPC), parti mill-AEOI. L-AEOI tissorvelja l-programm nukleari tal-Iran u hija indikata taħt l-UNSCR 1737 (2006). L-NFPC hija involuta f'attivitajiet marbutin mal-arrikkiment li l-Iran huwa rikjest jissospendi mill-Bord tal-IAEA u l-Kunsill tas-Sigurtà.
                     
                     
                        24.4.2007
                     
                  
                        5.
                     
                     
                        Inġinier Mojtaba HAERI
                     
                     
                         
                     
                     
                        MODAFL, Deputat għall-Industrija. Rwol superviżorju fuq l-AIO u d-DIO
                     
                     
                        24.6.2008
                     
                  
                        6.
                     
                     
                        Brigadier-Ġenerali tal-IRGC Ali HOSEYNITASH
                     
                     
                         
                     
                     
                        Kap tad-Dipartiment Ġenerali tal-Kunsill Suprem tas-Sigurtà Nazzjonali u involut fit-tfassil tal-politika dwar il-kwistjoni nukleari
                     
                     
                        24.6.2008
                     
                  
                        7.
                     
                     
                        Mohammad Ali JAFARI, IRGC
                     
                     
                         
                     
                     
                        Għandu post ta' Kmandant fi ħdan l-IRGC
                     
                     
                        24.6.2008
                     
                  
                        8.
                     
                     
                        Mahmood JANNATIAN
                     
                     
                        DtT 21/04/1946, numru tal-passaport: T12838903
                     
                     
                        Viċi Kap tal-Atomic Energy Organisation of Iran
                     
                     
                        24.6.2008
                     
                  
                        9.
                     
                     
                        Said Esmail KHALILIPOUR (magħruf ukoll bħala: LANGROUDI)
                     
                     
                        DtT: 24/11/1945, PtT: Langroud
                     
                     
                        Viċi Kap tal-AEOI. L-AEOI tissorvelja l-programm nukleari tal-Iran u hija indikata taħt l-UNSCR 1737 (2006).
                     
                     
                        24.4.2007
                     
                  
                        10.
                     
                     
                        Ali Reza KHANCHI
                     
                     
                        Indirizz tal-NRC: AEOI-NRC Kaxxa Postali: 11365-8486 Tehran/Iran; Fax: (+9821) 8021412
                     
                     
                        Kap ta' Tehran Nuclear Research Centre tal-AEOI. L-IAEA għadha tfittex kjarifika mill-Iran dwar esperimenti ta' separazzjoni tal-plutonju mwettqin fit-TNRC, inkluż dwar il-preżenza ta' partiċelli ta' HEU fil-kampjuni ambjentali meħudin mill-Karaj Waste Storage Facility fejn jinsabu kontenituri użati għall-ħażna ta' miri tal-uranju eżawrit f'dawk l-esperimenti. L-AEOI tissorvelja l-programm nukleari tal-Iran u hija indikata taħt l-UNSCR 1737 (2006).
                     
                     
                        24.4.2007
                     
                  
                        11.
                     
                     
                        Ebrahim MAHMUDZADEH
                     
                     
                         
                     
                     
                        Direttur Maniġerjali ta' Iran Electronic Industries
                     
                     
                        24.6.2008
                     
                  
                        12.
                     
                     
                        Brigadier-Ġenerali Beik MOHAMMADLU
                     
                     
                         
                     
                     
                        MODAFL, Deputat għall-Provvisti u l-Loġistika
                     
                     
                        24.6.2008
                     
                  
                        13.
                     
                     
                        Anis NACCACHE
                     
                     
                         
                     
                     
                        Amministratur tal-kumpanniji Barzagani Tejarat Tavanmad Saccal; il-kumpannija tiegħu ppruvat takkwista merkanzija sensittiva, għall-benefiċċju tal-entitajiet indikati fil-UNSCR 1737 (2006)
                     
                     
                        24.6.2008
                     
                  
                        14.
                     
                     
                        Brigadier-Ġenerali Mohammad NADERI
                     
                     
                         
                     
                     
                        Kap tal-Organizzazzjoni tal-Industriji Ajruspazjali (AIO), l-AIO ħadet sehem fi programmi sensittivi Iranjani
                     
                     
                        24.6.2008
                     
                  
                        15.
                     
                     
                        Brigadier-Ġenerali tal-IRGC Mostafa Mohammad NAJJAR
                     
                     
                         
                     
                     
                        Ministru tal-Intern u Ex Ministru tal-MODAFL, responsabbli għall-programmi militari kollha, inklużi l-programmi tal-missili ballistiċi.
                     
                     
                        24.6.2008
                     
                  
                        16.
                     
                     
                        Dr Javad RAHIQI (RAHIGHI)
                     
                     
                        DtT: 21/04/1954, DtT skont il-kalendarju Iranjan il-qadim: 1/05/1954, PtT: Mashad
                     
                     
                        Kap tan-Neutron Physics Group tal-AEOI. L-AEOI tissorvelja l-programm nukleari tal-Iran u hija indikata taħt l-UNSCR 1737 (2006).
                     
                     
                        24.4.2007
                     
                  
                        17.
                     
                     
                        Ali Akbar SALEHI
                     
                     
                         
                     
                     
                        Kap tal-Atomic Energy Organisation of Iran (AEOI). L-AEOI tissorvelja l-programm nukleari tal-Iran u hija imsemmija taħt l-UNSCR 1737 (2006).
                     
                     
                        17.11.2009
                     
                  
                        18.
                     
                     
                        Kontro-Ammirall Mohammad SHAFI’I RUDSARI
                     
                     
                         
                     
                     
                        MODAFL, Deputat għall-Koordinazzjoni
                     
                     
                        24.6.2008
                     
                  
                        19.
                     
                     
                        Brigadier-Ġenerali tal-IRGC Ali SHAMSHIRI
                     
                     
                         
                     
                     
                        MODAFL, Deputat għall-Kontro-Intelligence, responsabbli għas-sigurtà tal-persunal u l-Installazzjonijiet ta' MODAFL
                     
                     
                        24.6.2008
                     
                  
                        20.
                     
                     
                        Abdollah SOLAT SANA
                     
                     
                         
                     
                     
                        Direttur Maniġerjali tal-Uranium Conversion Facility (UCF) f'Esfahan. Din hija l-faċilità li tipproduċi l-materja prima (UF6) għall-faċilitajiet ta' arrikkiment f'Natanz. Fis-27 ta’ Awwissu 2006, Solat Sana rċieva onorifiċenza speċjali mill-President Ahmadinejad għar-rwol tiegħu.
                     
                     
                        24.4.2007
                     
                  
                        21.
                     
                     
                        Brigadier-Ġenerali tal-IRGC Ahmad VAHIDI
                     
                     
                         
                     
                     
                        Ministru tal-MODAFL u ex Viċi Kap tal-MODAFL
                     
                     
                        24.6.2008
                     
                  B.   Persuni ġuridiċi, u entitajiet
            
            
                         
                     
                     
                        Isem
                     
                     
                        Informazzjoni identifikattiva
                     
                     
                        Raġunijiet
                     
                     
                        Data tal-elenkar
                     
                  
                        1.
                     
                     
                        Aerospace Industries Organisation, AIO
                     
                     
                        AIO, 28 Shian 5, Lavizan, Tehran
                     
                     
                        L-AIO tissorvelja l-produzzjoni Iranjana tal-missili, inkluż ix-Shahid Hemmat Industrial Group, ix-Shahid Bagheri Industrial Group u l-Fajr Industrial Group, li kollha kienu indikati fl-UNSCR 1737 (2006). Il-kap tal-AIO u żewġ uffiċjali anzjani oħra kienu wkoll msemmija fl-UNSCR 1737 (2006)
                     
                     
                        24.4.2007
                     
                  
                        2.
                     
                     
                        Armament Industries
                     
                     
                        Pasdaran Av., Kaxxa Postali 19585/777, Tehran
                     
                     
                        Sussidjarja tad-DIO (Defence Industries Organisation).
                     
                     
                        24.4.2007
                     
                  
                        3.
                     
                     
                        Armed Forces Geographical Organisation
                     
                     
                         
                     
                     
                        Ivvalutata li tipprovdi data ġeospazzjali għall-programm tal-Missili Ballistiċi
                     
                     
                        24.6.2008
                     
                  
                        4.
                     
                     
                        Bank Melli, Bank Melli Iran (inklużi l-fergħat kollha) u s-sussidjarji:
                     
                     
                        Ferdowsi Avenue,Kaxxa Postali 11365-171,Tehran
                     
                     
                        Jipprovdi jew jipprova jipprovdi appoġġ finanzjarju lil kumpanniji li huma involuti fi jew li jakkwistaw merkanzija għall-programmi nukleari u tal-missili tal-Iran (AIO, SHIG, SBIG, AEOI, Novin Energy Company, Mesbah Energy Company, Kalaye Electric Company u d-DIO). Il-Bank Melli jagħmilha ta' faċilitatur għall-attivitajiet sensittivi tal-Iran. Huwa ffaċilita bosta akkwisti ta' materjali sensittivi għall-programmi nukleari u tal-missili tal-Iran. Huwa pprovda firxa ta' servizzi finanzjarji f'isem entitajiet marbuta mal-industriji nukleari u tal-missili tal-Iran, inkluż il-ftuħ ta' ittri ta' kreditu u ż-żamma tal-kontijiet. Bosta mill-kumpanniji t'hawn fuq ġew indikati fl-UNSCR 1737 (2006) u 1747 (2007).
                        Bank Melli jkompli f'dan ir-rwol billi jimpenja ruħu f'mudell ta' aġir li jappoġġa u jiffaċilita l-attivitajiet sensittivi tal-Iran. Bl-użu tar-relazzjonijiet bankarji tiegħu, huwa jkompli jipprovdi appoġġ għal, u servizzi finanzjarji lil, entitajiet elenkati min-NU u l-UE f'konnessjoni ma' tali attivitajiet. Huwa jaġixxi wkoll f'isem, u taħt id-direzzjoni ta' tali entitajiet, inkluż Bank Sepah, billi spiss jopera permezz tas-sussidjarji u l-assoċjati tagħhom.
                     
                     
                        24.6.2008
                     
                  
                        
                                    (a)
                                 
                                 
                                    Melli Bank plc
                                 
                              
                     
                        London Wall,11th floor, London EC2Y 5EA, United Kingdom
                     
                  
                        
                                    (b)
                                 
                                 
                                    Bank Melli Iran Zao
                                 
                              
                     
                        Number 9/1, Ulitsa Mashkova Moscow, 130064, Russia
                     
                  
                        5.
                     
                     
                        Defence Technology and Science Research Centre (DTSRC) – magħruf ukoll bl-isem tal-Educational Research Institute/Moassese Amozeh Va Tahgiaghati (ERI/MAVT Co.)
                     
                     
                        Pasdaran Av., Kaxxa Postali 19585/777, Tehran
                     
                     
                        Responsabbli għar-R&Z Sussidjarja tad-DIO. Id-DTSRC jittratta ħafna mill-akkwisti għad-DIO.
                     
                     
                        24.4.2007
                     
                  
                        6.
                     
                     
                        Iran Electronic Industries
                     
                     
                        Kaxxa Postali 18575-365, Tehran, Iran
                     
                     
                        Sussidjarja sħiħa ta' proprjetà ta' MODAFL (u għaldaqstant organizzazzjoni li tagħmel parti mill-istress grupp bħall-AIO, l-AvIO u d-DIO). Ir-rwol tagħha hu li timmanifattura komponenti elettroniċi għas-sistema Iranjana tal-armi.
                     
                     
                        24.6.2008
                     
                  
                        7.
                     
                     
                        IRGC Air Force
                     
                     
                         
                     
                     
                        Tħaddem l-inventarju tal-Iran tal-missili ballistiċi ta' firxa qasira u medja. Il-kap tal-forza tal-ajru tal-IRGC kien indikat fil-UNSCR 1737.
                     
                     
                        24.6.2008
                     
                  
                        8.
                     
                     
                        Khatem-ol Anbiya Construction Organisation
                     
                     
                        Number 221, North Falamak-Zarafshan Intersection, 4th Phase, Shahkrak-E-Ghods, Tehran 14678, Iran
                     
                     
                        Grupp ta' kumpanniji ta' proprjetà tal-IRGC. Juża r-riżorsi ta' inġinerija tal-IRGC għall-kostruzzjoni filwaqt li jaġixxi bħala l-kuntrattur ewlieni fi proġetti ewlenin inkluż il-bini ta' mini, ivvalutat li jappoġġa l-programmi ta' missili ballistiċi u l-programmi nukleari Iranjani.
                     
                     
                        24.6.2008
                     
                  
                        9.
                     
                     
                        Malek Ashtar University
                     
                     
                         
                     
                     
                        Marbuta mal-Ministeru tad-Difiża, fl-2003 ħolqot taħriġ dwar il-missili, f'kollaborazzjoni mill-qrib mal-AIO
                     
                     
                        24.6.2008
                     
                  
                        10.
                     
                     
                        Marine Industries
                     
                     
                        Pasdaran Av., Kaxxa Postali 19585/777, Tehran
                     
                     
                        Sussidjarja tad-DIO.
                     
                     
                        24.4.2007
                     
                  
                        11.
                     
                     
                        Mechanic Industries Group
                     
                     
                         
                     
                     
                        Ħadet sehem fil-produzzjoni ta' komponenti għall-programm ballistiku
                     
                     
                        24.6.2008
                     
                  
                        12.
                     
                     
                        Ministeru tad-Difiża u l-Loġistika tal-Forzi Armati (MODAFL)
                     
                     
                        West side of Dabestan Street, Abbas Abad District, Tehran
                     
                     
                        Responsabbli għall-programmi ta' riċerka, żvilupp u manifattura għad-difiża tal-Iran, inkluż appoġġ għall-programmi tal-missili u nukleari
                     
                     
                        24.6.2008
                     
                  
                        13.
                     
                     
                        Ministeru tal-Esportazzjoni tal-Loġistika għad-Difiża (MODLEX)
                     
                     
                        Kaxxa Postali 16315-189, Tehran, Iran
                     
                     
                        Huwa t-taqsima ta' MODAFL marbuta mal-esportazzjoni, u l-aġenzija użata għall-esportazzjoni ta' armi lesti f'transazzjonijiet bejn stati. Skont l-UNSCR 1747 (2007) MODLEX m'għandhiex tkun involuta f'kummerċ.
                     
                     
                        24.6.2008
                     
                  
                        14.
                     
                     
                        3M Mizan Machinery Manufacturing
                     
                     
                         
                     
                     
                        Soċjeta fittizja tal-AIO, li tieħu sehem f'akkwisti fil-qasam ballistiku
                     
                     
                        24.6.2008
                     
                  
                        15.
                     
                     
                        Nuclear Fuel Production and Procurement Company (NFPC)
                     
                     
                        AEOI-NFPD, Kaxxa Postali: 11365-8486, Tehran/Iran
                     
                     
                        Id-Diviżjoni tal-Produzzjoni ta' Karburant Nukleari (NFPD) tal-AEOI hija responsabbli għar-riċerka u l-iżvilupp fil-qasam taċ-ċiklu tal-karburant nukleari inklużi: l-esplorazzjoni tal-uranju, ix-xogħol fil-minjieri, it-tħin, il-konverżjoni u l-ġestjoni tal-iskart nukleari. L-NFPC hija s-suċċessur tal-NFPD, il-kumpannija sussidjarja taħt l-AEOI li tmexxi r-riċerka u l-iżvilupp fiċ-ċiklu tal-karburant nukleari inkluż il-konverżjoni u l-arrikkiment
                     
                     
                        24.4.2007
                     
                  
                        16.
                     
                     
                        Parchin Chemical Industries
                     
                     
                         
                     
                     
                        Ħadmet fuq tekniċi ta' propulsjoni għall-programmi ballistiku tal-Iran
                     
                     
                        24.6.2008
                     
                  
                        17.
                     
                     
                        Special Industries Group
                     
                     
                        Pasdaran Av., Kaxxa Postali 19585/777, Tehran
                     
                     
                        Sussidjarja tad-DIO.
                     
                     
                        24.4.2007
                     
                  
                        18.
                     
                     
                        State Purchasing Organisation (SPO)
                     
                     
                         
                     
                     
                        Jidher li l-SPO tiffaċilita l-importazzjoni ta' armi sħaħ. Jidher li hija sussidjarja ta' MODAFL
                     
                     
                        24.6.2008”